ระเบียบองค์การบริหารส่วนตำบลปากแพรกระเบียบองค์การบริหารส่วนตำบลปากแพรกว่าด้วยข้อมูลข่าวสารของทางราชการพ.ศ.๒๕๔๙ เพื่อให้การบริหาร การจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลปากแพรกอำเภอเมืองฯ จังหวัดกาญจนบุรี เป็นไปด้วยความเรียบร้อย รวดเร็วและมีประสิทธิภาพ ถูกต้องตามกฎหมายและระเบียบราชการ องค์การบริหารส่วนตำบลปากแพรกจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลปากแพรกว่าด้วยข้อมูลข่าวสารของราชการ พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบ ข้อบังคับ และคำสั่งอื่นใดขององค์การบริหารส่วนตำบลปากแพรกในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่พนักงานส่วนตำบล ลูกจ้างและผู้ซึ่งมาช่วยปฏิบัติงานขององค์การบริหารส่วนตำบลปากแพรกข้อ ๕ ในระเบียบนี้ข้อมูลข่าวสารของทางราชการ หมายความว่าสิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใดๆ ตามกฎหมายว่าด้วยข้อมูลข่าวสารของทางราชการที่อยู่ในความรับผิดชอบขององค์การบริหารส่วนตำบลปากแพรกส่วนราชการ หมายความว่ากระทรวง ทบวง กรม และให้หมายความรวมถึง รัฐวิสาหกิจหน่วยงาน หรือองค์กรของรัฐหน่วยงาน หมายความว่าส่วนงานในองค์การบริหารส่วนตำบลปากแพรกคณะกรรมการ หมายความว่าคณะกรรมการดำเนินการข้อมูลข่าวสารขององค์การบริหารส่วนตำบลปากแพรกเจ้าหน้าที่ประสานงานภายใน หมายความว่าผู้ซึ่งปฏิบัติงานในองค์การบริหารส่วนตำบลปากแพรกข้อ ๖ ให้นายกองค์การบริหารส่วนตำบลปากแพรกรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีไม่สามารถปฏิบัติตามระเบียบนี้ได้ ให้นายกองค์การบริหารส่วนตำบลปากแพรกมีอำนาจวินิจฉัยสั่งการตามที่เห็นสมควรหมวด๑คณะกรรมการ ข้อ ๗ ให้มีคณะกรรมการดำเนินการข้อมูลข่าวสารขององค์การบริหารส่วนตำบลปากแพรกประกอบด้วย รองนายกองค์การบริหารส่วนตำบล ซึ่งนายกองค์การบริหารส่วนตำบลมอบหมาย เป็นประธานกรรมการรองนายกองค์การบริหารส่วนตำบล เป็นรองประธานกรรมการ หัวหน้าส่วนการคลัง หัวหน้าส่วนโยธาปลัดองค์การบริหารส่วนตำบล เป็นกรรมการ เจ้าหน้าที่วิเคราะห์นโยบาย เป็นกรรมการและเลขานุการเจ้าหน้าที่ดูแลศูนย์สารสนเทศและการสื่อสาร เป็นผู้ช่วยเลขานุการข้อ ๘ ให้คณะกรรมการมีอำนาจและหน้าที่ ดังต่อไปนี้(๑)กำหนดหลักเกณฑ์หรือมาตรการเกี่ยวกับการบริหาร การจัดระบบ การขอ การอนุญาตและการบริการข้อมูลข่าวสารของราชการ(๒) ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และเผยแพร่(๓) ให้คำแนะนำเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่องค์การบริหารส่วนตำบลปากแพรกหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารของราชการตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๙) ดำเนินการอื่นใดตามที่นายกองค์การบริหารส่วนตำบลปากแพรกมอบหมายข้อ ๙ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุม ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งเสียงในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๑๐ มติของคณะกรรมการให้ถือเป็นยุติ เว้นแต่มีความเห็นเป็นหลายฝ่ายหรือมีเหตุอันสมควรก็ให้เสนอนายกองค์การบริหารส่วนตำบลปากแพรกวินิจฉัยต่อไปหมวด๒การจัดระบบข้อมูลข่าวสารของราชการ ข้อ ๑๑ ให้หน่วยงานในองค์การบริหารส่วนตำบลปากแพรกจัดประเภทข้อมูลข่าวสารของราชการซึ่งอยู่ในความรับผิดชอบที่ประชาชนสามารถเข้าตรวจดูได้ เพื่อรวบรวมและจัดระบบข้อมูลข่าวสารของราชการนั้นไว้ให้ประชาชนเข้าตรวจดูโดยให้เป็นไปตามกฎหมายว่าด้วยข้อมูลข่าวสารของราชการระเบียบและหลักเกณฑ์ที่คณะกรรมการกำหนด ในกรณีที่มีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการวินิจฉัยตามอำนาจหน้าที่ต่อไปข้อ ๑๒ ในการดำเนินงานตามข้อ ๑๑ ให้หน่วยงานในองค์การบริหารส่วนตำบลปากแพรกจัดให้มีเจ้าหน้าที่เพื่อควบคุม ดูแล ตรวจสอบ ติดตามและประสานงานในการดำเนินงานดังกล่าวให้เป็นไปโดยความเรียบร้อยหมวด๓การขอข้อมูลข่าวสารของราชการและการอนุญาต ข้อ ๑๓ ให้ส่วนราชการ ข้าราชการ พนักงานหรือลูกจ้างของส่วนราชการหรือบุคคลที่ประสงค์จะเข้าตรวจดู ศึกษา ค้นคว้าหรือขอสำเนาข้อมูลข่าวสารของราชการทำหนังสือแสดงความประสงค์เป็นลายลักษณ์อักษรพร้อมทั้งแสดงเหตุผลและความจำเป็นต่อผู้มีอำนาจอนุญาตสำหรับกรณีจำเป็นเร่งด่วน เจ้าหน้าที่ประสานงานภายในอาจขอด้วยวาจาหรือทางโทรสารก็ได้โดยให้แจ้งชื่อ ตำแหน่งและที่อยู่ของผู้ขอด้วย ทั้งนี้ ให้ขึ้นอยู่กับดุลพินิจของผู้อนุญาตการขอข้อมูลข่าวสารและการอนุญาต ให้เป็นไปตามหลักเกณฑ์ท้ายระเบียบนี้หรือตามหลักเกณฑ์ที่คณะกรรมการกำหนดข้อ ๑๔ การขอข้อมูลข่าวสารของราชการตามหมายเรียกพยานเอกสารของศาลให้นำเสนอนายกองค์การบริหารส่วนตำบลปากแพรก หรือผู้ได้รับมอบหมายพิจารณาอนุญาตและให้พนักงานส่วนตำบลผู้รับผิดชอบตั้งแต่ระดับ๓ หรือเทียบเท่าขึ้นไป เป็นผู้รับรองสำเนาข้อมูลข่าวสารของราชการข้อ ๑๕ ข้อมูลข่าวสารของราชการใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารของราชการ และการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยหมวด๔การบริการข้อมูลข่าวสารของราชการ ข้อ ๑๖ ให้หน่วยงานในองค์การบริหารส่วนตำบลปากแพรกรวบรวมจัดเตรียมและจัดให้มีข้อมูลข่าวสาร และดำเนินการให้บริการข้อมูลข่าวสารของราชการที่มีไว้ให้ประชาชนเข้าตรวจดูศึกษาค้นคว้า ตลอดจนเผยแพร่ ขาย จำหน่ายจ่ายแจก รวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการ นอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อ ๑๗ ข้อมูลข่าวสารที่อยู่ระหว่างดำเนินการ ให้ถือปฏิบัติตามข้อ๑๖ โดยอนุโลม เว้นแต่เป็นเรื่องลับ ตามระเบียบว่าด้วยการรักษาความปลอดภัยแห่งชาติ พ.ศ.๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือผู้ที่มีอำนาจอนุญาตตามข้อ ๑๓ เห็นว่าเป็นเรื่องที่ไม่ต้องเปิดเผยข้อ ๑๘ ข้อมูลข่าวสารที่มีไว้เพื่อเผยแพร่ ขายหรือจำหน่ายให้คิดค่าใช้จ่ายต่างๆ ตามหลักเกณฑ์ที่คณะกรรมการกำหนดข้อ ๑๙ การเรียกค่าธรรมเนียมการเข้าตรวจดู ขอสำเนาหรือขอสำเนาที่มีคำรับรองถูกต้องให้เป็นไปตามหลักเกณฑ์ที่คณะกรรมการข้อมูลข่าวสารของราชการกำหนดการรับรองสำเนาข้อมูลข่าวสารของราชการตามวรรคหนึ่งให้ข้าราชการที่รับผิดชอบข้อมูลข่าวสารของราชการตั้งแต่ระดับ ๓ หรือเทียบเท่าขึ้นไปเป็นผู้รับรองโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือน ปี ให้ชัดเจนทั้งนี้ ให้รับรองตามจำนวนที่ผู้ยื่นคำขอ ขอให้รับรองข้อ ๒๐ รายได้จากการขายหรือจำหน่ายข้อมูลข่าวสารของราชการตามข้อ๑๘ และค่าธรรมเนียมตามข้อ ๑๙ ให้ถือเป็นรายได้ขององค์การบริหารส่วนตำบลปากแพรกข้อ ๒๑ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่น จำนวนข้อมูลข่าวสาร ระยะเวลาและค่าใช้จ่ายในการส่งทั้งนี้ ให้หัวหน้าส่วนราชการหรือเทียบเท่าขึ้นไปเป็นผู้พิจารณาอนุญาตข้อ ๒๒ การบริการข้อมูลข่าวสารให้ดำเนินการให้แล้วเสร็จโดยเร็วทั้งนี้ ให้ถือปฏิบัติตามระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๕ และที่แก้ไขเพิ่มเติมหมวด๕สถานที่บริการข้อมูลข่าวสารของราชการ ข้อ ๒๓ ให้หน่วยงานในองค์การบริหารส่วนตำบลปากแพรกควบคุมดูแลข้อมูลข่าวสารของราชการที่อยู่ในความรับผิดชอบให้เป็นไปตามกฎหมายและระเบียบของราชการ และหลักเกณฑ์ที่คณะกรรมการกำหนด ทั้งนี้ ให้มีหน้าที่นอกจากที่กล่าวมาแล้วดังนี้๑. ให้องค์การบริหารส่วนตำบลปากแพรกเป็นศูนย์ข้อมูลข่าวสารของราชการและจัดส่วนหนึ่งเป็นสถานที่บริการข้อมูลข่าวสารของราชการให้แก่หน่วยงานและประชาชนมาติดต่อขอรับศึกษาค้นคว้าข้อมูลข่าวสารของราชการ หรือให้คำแนะนำในการติดต่อกับหน่วยงานของรัฐ ตั้งอยู่เลขที่๑๐ หมู่ที่ ๑๐ ตำบลปากแพรก อำเภอเมืองฯ จังหวัดกาญจนบุรี ๗๑๐๐๐ โทรศัพท์ โทรสาร (๐๓๔)๕๑๑๓๓๑-๒๒. เป็นศูนย์ประสานงานกับหน่วยงานในองค์การบริหารส่วนตำบลปากแพรกเพื่ออำนวยความสะดวกให้แก่หน่วยงานของรัฐหรือประชาชนผู้มาขอหรือคัดลอกข้อมูลข่าวสารของราชการที่อยู่ในอำนาจหน้าที่และความรับผิดชอบขององค์การบริหารส่วนตำบลปากแพรกหรือให้คำแนะนำในการติดต่อกับหน่วยงานของรัฐ๓. จัดทำประกาศองค์การบริหารส่วนตำบลปากแพรกกำหนดสถานที่ติดต่อขอรับข้อมูลข่าวสารขององค์การบริหารส่วนตำบลปากแพรกเพื่อลงพิมพ์ในราชกิจจานุเบกษาประกาศณ วันที่ ๑๐ มกราคม พ.ศ. ๒๕๔๙ปราโมทย์อุ่นจิตสกุลนายกองค์การบริหารส่วนตำบลปากแพรกหมายเหตุ:-(๑) ข้อมูลข่าวสารที่อยู่ระหว่างการดำเนินการตามข้อ๑ และข้อมูลข่าวสารที่ดำเนินการเสร็จแล้วตามข้อ ๒ หากข้อมูลข่าวสารทั้งสองประเภทรวมอยู่ในเรื่องเดียวกันการขอและการอนุญาตให้เป็นไปตามหลักเกณฑ์สำหรับข้อมูลข่าวสารของแต่ละประเภท แล้วแต่กรณี(๒) ข้อมูลข่าวสารที่อยู่ระหว่างดำเนินการตามข้อ๑ และข้อมูลข่าวสารที่ดำเนินการเสร็จแล้วตามข้อ ๒ ให้เจ้าหน้าที่ประสานงานภายในขออนุญาตด้วยวาจาหรือทางโทรสารเมื่อส่งมอบข้อมูลข่าวสารแล้ว ให้ระบุชื่อและตำแหน่งของผู้รับประกอบเรื่องไว้ด้วย(๓) ข้อมูลข่าวสารที่อยู่ระหว่างดำเนินการตาม ๑,๒ และข้อมูลข่าวสารที่ดำเนินการเสร็จตาม ๒.๒หากเป็นข้อมูลข่าวสารส่วนบุคคลที่กฎหมายไม่อนุญาตให้เปิดเผย จะต้องได้รับความยินยอมเป็นหนังสือจากเจ้าของข้อมูลนั้นจึงเปิดเผยได้พัชรินทร์/ผู้จัดทำ๔พฤษภาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔๔ ง/หน้า ๒๒๔/๒๗ เมษายน ๒๕๔๙